

Feriefonden for ansatte i Vesthimmerlands Kommune

**Kære kollega**

**Hjertelig velkommen til Feriefondens hus i Skagen. Vi ønsker jer nogle rigtig skønne dage i vores dejlige hus.**

**Huset ligger midt i Skagen by – men kort afstand til centrum, havn og lystbådehavn, indkøb og restauranter. Umiddelbart over for huset er der en lille skov med et stort grønt område, hvor der er plads til spil og leg.**

**Der er en stor træterrasse til huset.**

**Huset ligger på en mindre grund – der er parkeringsplads til 2 biler på plænen ved redskabsrummet. Der er mulighed for parkering på Skovbrynet. Parker venligst ikke på Anemonevej.**

**Bag huset er der fællesarealer/gårdhave med plæne og bord/bænkesæt, som frit kan benyttes.**

**Nedenstående får I lidt praktiske informationer om huset.**

**RIGTIG GOD FORNØJELSE I SKAGEN**

**PRAKTISKE INFORMATIONER**

**Boligens indretning:**

**Huset er totalrenoveret i 2016, både indvendig som udvendig.**

**Boligen er på ca. 109 m2 og indrettet med stort køkken/alrum, 4 gode soveværelser med hver 2 sengepladser (1x 140 boksmadras, 3 x 180 boksmadras som kan skilles til enkelt-madrasser), 2 badeværelser med brusekabiner samt dejlig forgang med vaskemaskine og tørretumbler.**

**Der er et rigtig stort og tørt redskabsrum hvor man nemt kan opbevare fx barnevogn, klapvogn, golfudstyr ol. Redskabsrummet er aflåst med hængelås – kode til låsen ligger i en skuffe i køkkenet.**

**I redskabsrummet er der grill og liggestole.**

**Huset er velegnet til 2 familier.**

**Wi-fi og TV**

**Der er gratis wi-fi i huset. Koden findes i Info-mappen. Der er fiber-tv og Chromecast.**

**Nøgle**

**Huset er nøglefrit. Du får udleveret en nøglekode i lejebeviset. Med denne kode kan du komme ind i huset. Du får tillige i lejebeviset en kode til en nøgleboks hvor du kan finde en nøgle, såfremt det elektroniske system ikke virker.**

**Når du låser udefra: Træk dørhåndtaget baglæns op, tast koden og tryk på ”åben-hængelås”-symbolet.**

**Når du låser indefra: Træk dørhåndtaget baglæns op, vrid låsen rundt.**

**Rengøring**

**Vil du slippe for at gøre rent ved afrejse har du mulighed for at bestille og betale for dette.**

**En slutrengøring koster 800 kr., og skal betales med kontanter, som lægges i en kuvert i køkkenet. (Kuverten finder du i Infomappen i huset)**

**Slutrengøring skal bestilles senest ved ankomst til huset og ved at sende en mail til** jenikma@gmail.com**. Vælges der slutrengøring vil afrejsetidspunktet være senest søndag kl. 9.00.
Hvis du oplever manglende rengøring fra forrige lejer er det meget vigtigt, at du ved ankomst til huset straks indberetter dette til Feriefonden og sender billeder af den manglende rengøring til mail:** Feriefonden@vesthimmerland.dk

**Ved manglende rengøring kan den ansvarlige lejer blive opkrævet et gebyr på op til 1.200 kr.**

**Betaling for el**

**El aflæses automatisk og afregnes efter lejemålets ophør. I får tilsendt en mail med link til betaling ca. 3 dage efter afslutning af lejeperioden.**

**Lejen er inkl. fjernvarme.**

**Affald**

**Affald skal afleveres i fællescontainere i affaldsøen ved parkeringspladsen på højre side af Hvide Hus. Der er affaldssortering.**

**I huset er der en pose til restaffald samt en beholder til madaffald. Her ud over er der i huset en større beholder i forgangen, hvor man kan samle glas, pap, papir, metal ol. – udsortering af dette foregår herefter ved fællescontainerne.**

**Større affald (storskrald) skal afleveres på Genbrugspladsen på Buttervej i Skagen. Containerne er udelukkende til almindeligt husholdningsaffald, og vi er mange der deler om pladsen.**

**Hvordan løses småproblemer?**

Hvis du under dit ophold har udlæg til småanskaffelser fx nyt batteri i røgalarm, el-pærer, støvsugerposer og lignende kan du få dit udlæg refunderet hos Feriefonden.

Kvittering for købet påføres jeres navn samt bankoplysninger (reg.nr og kontonr.) og sendes til:

husansvarlig Lisbeth Dencker maillde@vesthimmerland.dk (tlf. nr. 2466 8160)

Hvis der under jeres ophold opstår problemer af mere håndværksmæssig karakter skal I ringe til husansvarlig Lisbeth Dencker på tlf. 2466 8160.

Lejer skal selv betale for rengøringsmidler, klude og lignende. Udgifter til disse kan ikke refunderes.

Ved afrejse skal lejer sørge for at supplere manglende rengøringsartikler op – bruger I det sidste, skal I købe en ny.

**HUSORDEN**

1.
Opholdet i ferieboligen er på eget ansvar.

2.
Lejeren af ferieboligen er ansvarlig overfor Feriefonden for eventuelle skader forvoldt på boligen eller inventaret.

3.

Konstateres der ved overtagelse af ferieboligen eventuelle mangler eller defekter, skal det noteres på *mangel- og defektlisten*, som du finder i denne mappe. Listen skal sendes til feriefonden@vesthimmerland.dk.

4.
Ferieboligen skal rengøres inden afrejsen – se opslag i feriehuset.

5.

Inden afrejse skal alt lys slukkes.

Radiatorerne skal som min. være tændt på lav temperatur hele året (ca. 10-15 grader) – på nær sommerperioden.

I Skagen skal radiatorer og gulvvarme reguleres jf. opslag i huset, og alle døre skal stå åbne ved afrejse.

6.
Vis hensyn til områdets øvrige gæster. Undgå høj musik og støjende underholdning udendørs eller for åbne vinduer.

7.
Grov eller gentagen overtrædelse af husorden vil, foruden erstatningskrav, også kunne medføre fortabelse af retten til senere leje af en feriebolig.

Ved manglende rengøring kan du blive opkrævet et gebyr på op til 1.200 kr.

Beløbets størrelse vurderes af bestyrelsen i hvert enkelt tilfælde.

**FERIEFONDEN ØNSKER JER EN RIGTIG GOD FERIE I SKAGEN!**